32001R1318
L 177/41
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1318/2001 НА КОМИСИЯТА
от 29 юни 2001 година
относно приемане на баланса и определяне на помощите за снабдяване на Канарските острови с продукти от секторите яйца и птиче месо в рамките на режима, предвиден в членове 2, 3 и 4 от Регламент (ЕИО) № 1601/92 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1601/92 на Съвета от 15 юни 1992 г. относно специфичните мерки за Канарските острови по отношение на някои селскостопански продукти (1), последно изменен с Регламент (ЕО) № 2826/2000 (2), и по-специално член 3, параграф 4 и член 4, параграф 4 от него,
като има предвид, че:
(1)
За прилагането на членове 2, 3 и 4 от Регламент (ЕИО) № 1601/92 следва да се определят за секторите за яйцата и птичето месо и за пазарната 2001/2002 година, от една страна, количествата яйца и месо от прогнозния баланс на снабдяването, които се ползват от освобождаване от мито при вноса от трети страни или от помощ за пратките от останалата част на Общността и, от друга, количествата материал за разплод, идващи от Общността, които се ползват от помощ за развитие на производствения потенциал на архипелага на Канарските острови.
(2)
Уместно е да се определят размерите на цитираните помощи за снабдяването на архипелага, от една страна, с месо и яйца и, от друга, с малки пилета и яйца за люпене, с произход от останалата част на Общността. Тези помощи трябва да се определят като се отчетат по-специално разходите за снабдяване от международния пазар, условията, произтичащи от географското положение на архипелага, и основата на текущите цени при износа към трети страни за въпросните животни или продукти.
(3)
Общите правила за приложение на режима за снабдяване на Канарските острови с някои селскостопански продукти бяха установени с Регламент (ЕО) на Комисията № 2790/94 (3), последно изменен с Регламент (ЕО) 1620/1999 (4).
(4)
В очакване на влизането в сила на реформата за специфичния режим на снабдяване и за да не се прекъсва приложението на действащия специфичен режим за снабдяване, уместно е да се приеме баланса за периода от 1 юли до 31 декември 2001г.
(5)
Съгласно Регламент (ЕИО) № 1601/92 режимът за снабдяване се прилага от 1 юли; като има предвид, че разпоредбите на настоящия регламент незабавно влизат в сила.
(6)
Предвидените в настоящия регламент мерки са в съответствие със становището на Управителния комитет за птиче месо и яйца,
ПРИЕ НАСТОЯЩИЯ РЕГЛАМЕНТ:
Член 1
В приложение на член 2 от Регламент (ЕИО) № 1601/92 количествата на прогнозния баланс за снабдяване с продукти от секторите за яйца и птиче месо, които се ползват от освобождаване от мито при вноса или от помощта от Общността за продукти от останалата част на Общността, се определят в приложение I.
Член 2
1. За прилагане на член 3, параграф 2 от Регламент (ЕИО) № 1601/92 помощта за продуктите, включени в прогнозния баланс за снабдяване и идващи от пазара на Общността, се определя в приложение II.
2. Продуктите, ползващи помощта, се определят съгласно разпоредбите на Регламент (ЕИО) № 3846/87 на Комисията (5), и по-специално сектори 8 и 9 от приложението.
Член 3
Помощта, предвидена в член 4, параграф 1 от Регламент (ЕИО) № 1601/92, за доставка в Канарските острови на материал за разплод петли и кокошки от Общността, както и броят на малките пилета и яйца за люпене, които се ползват от нея, са определени в приложение III.
Член 4
Настоящият регламент влиза в сила на 1 юли 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 юни 2001 година.